es gl gl gl en en gl en gl ru en en es es fr hu es en pt pt es pt it es gl es gl fr en en ca es es pt it pt ca ca gl en gl pt gl gl en gl gl gl gl gl gl es es hu cbk gl en gl gl gl gl gl gl gl gl pt fr gl pt en gl gl gl en gl ru en en es es fr hu es en pt pt es pt it es gl es gl fr en en ca es es pt it pt ca ca gl en gl pt gl gl en gl gl gl gl gl gl es es hu cbk gl en gl gl gl gl gl gl gl gl pt fr gl pt gl en it it gl gl gl gl gl gl gl gl gl gl gl gl es gl gl gl gl gl gl gl gl gl gl gl gl gl gl gl gl gl gl pt
chiringuito paraíso – Como, logo existo
tascas e petiscos Alternar menú
teoría e práctica Alternar menú
lido nun libro Alternar menú
cocido de lalin Alternar menú
tascas e petiscos Alternar menú
o cocido Alternar menú
que é un cocido?
teoría e práctica Alternar menú
lido nun libro Alternar menú
cocido de lalin Alternar menú
Por Naddock / 18 de Xullo de 2022 26 de Agosto de 2022 / restaurantes
Como continuación de Chiringuitos na Arousa, hoxe comparto dous que visitamos nos últimos días. O Gradisela (Espiñeiro) e O Paraíso (Riasón). Gustáronme ambos os dous; calquera deles é moi recomendable.
As visitas foron en plena vaga de calor.
O Gradisela está ao pé da praia de Espiñeiro, tanto que en momentos álxidos as mesas se confunden coas familias tomando o sol na area.
Chegamos sobre as oito e media e había máis xente na praia que no chiringuito, situación que foi cambiando pouco a pouco ata que, sobre as nove, se ocuparon todas as mesas e houbo que montar máis. A maioría, para esa variante tan de moda nos chiringuitos da Arousa: os cócteles, granizados, xeados e demais tentacións veraniegas.
Moitos dos chiringuitos da Illa engaden ao nome atributos de orixe americana; hai os que se botan polo beach club, o beach bar, e mesmo un lunch sunset and concerts. No caso do Gradisela identifícase como “restaurant & sunset”.
En fin, concesións ao márquetin e á clientela con ínfulas pseudo-cosmopolitas.
A realidade é que con case trinta graos, esta merenda-cea é un auténtico luxo.
A carta, como a maioría, tenta captar adeptos mesturando o de sempre con certos toques de novidade (cando menos nos nomes). Entre os entrantes atopamos as Croquetas (xamón, tintanegra, mexillón, todas a 9€), o Polbo (Feira 18€ e Prancha con tetilla 19€), Zamburiñas ou Navallas a 14€, Twister ou crocante de lagostinos (8.5€), Tortilla de pataca (9.50€), Pemento piquillo de marisco con crema mariñeira (9€).
Da horta: Ensalada (6€), Ensalada morna de polo con améndoas (8.5€).
Mar e montaña: Secreto ibérico (13€), Entrecosto de tenreira galega (15€), Peixe espada (15€), Espetada de peixe sapo e lagostinos (10€).
Os nosos arroces e woks. Arroz de polbo e lagostinos (35€); Arroz de mariscos (para 2, 35€); Arroz tintanegra (para 2, 30€); Wok de lagostinos (10.50€) ou de vieiras (11€); FIdeuá de marisco (38€).
Baby Shark. Espagueti blue de atún (7.5€); Finguers de polo con patacas (8€).
Sobremesas. Coulan con xeado de vainilla, tarta de queixo ao forno, sobremesas Alicia’s Cake.
Tiramos polas croquetas de xamón e polos lagostinos rebozados en pan cristal (9 e 8.50€).
Acompañados por cañas ambos pratos están a un nivel máis que salientable.
Somos dous e pagamos 10€ por cabeza.
Se metemos na cocteleira todas as posibles variables, o prezo é moi, moi tentador.
Comida moi agradable no chiringuito O Paraíso (Praia de Riasón); calor abafante, pero coa brisiña do mar e á sombra estase moi ben.
Poucas mesas ocupadas e servizo especialmente amable, atento e próximo.
A carta é un pouco máis clásica. Comeza coas ensaladas: Simple 6€, Mixta 9€ e Paraíso (canónigos, rúcula, tomate cherri, cebola frita, froitas deshidratadas, noces, queixo de cabra e olivas) 11€.
Entrantes. Polbo (á feira 15€ e con queixo 16€); zamburiñas (15€); gambas ao allo (12€); pementos (5€); croquetas (xamón, marisco, espinacas con pipas) 10€; tostada de xamón con tomate (6€), pizza (16€)…
Peixes: espada 13€; sardiñas 9€; peixe do día s/m e paella por encargo.
Carnes: xamón asado 9€; solombo de porco en salsa de champiñóns 12€; secreto de porco 12€; lombo á mostaza 10€; milanesa de polo 8€.
As sobremesas son a 4.5€: flan de café, flan de queixo, mousse de chocolate, tarta tres chocolates.
Somos catro e pedimos dúas de sardiñas (tres por cabeza) con ensalada, e dúas do peixe do día: unhas luriñas con patacas fritas de acompañamento (aviso claro ao ofrecelas: son da ría, acabadas de coller e andan polos 19€ a ración). As sardiñas están boísimas, pero as luriñas…, unha auténtica festa! Tamaño pequeno, case saltan no prato, e cociñadas maxistralmente na súa propia tinta. A man que cociñou estas luras non pode fallar noutras preparacións. Certo que o entorno axuda, pero son das máis exquisitas que comemos nunca.
De sobremesa xeados e bebemos dúas cañas por cabeza; xunto con algún café, pagamos 21 euros por cabeza. Coincidimos en que foi unha comida de festa a prezo –case– de saldo.
O Chiringuito O Paraíso é un dos máis concorridos e preferido pola xente da Arousa. Hoxe descubrimos algúns dos motivos.
• Como, logo existo • Desde 2010 • Wordpress, tema Astra • Política de privacidade